РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/34-19

27. фебруар 2019. године

Б е о г р а д

ЗАПИСНИК

64. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 27. ФЕБРУАРА 2019. ГОДИНЕ

Седница је почела у 9,30 часова.

Седници је председавала Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Србислав Филиповић, Милорад Мијатовић, Момо Чолаковић, Золтан Пек, .Милан Лапчевић и Војислав Вујић.

Седници су присуствовали заменици чланова Одбора: Тања Дамњановић Томашевић (заменик Верољуба Арсића), Душко Тарбук (заменик Оливере Пешић) и Зоран Деспотовић (заменик Миљана Дамјановића).

Седници нису присуствовали чланови Одбора: Соња Влаховић, Душан Бајатовић, Милорад Мирчић, Саша Радуловић и Горан Ћирић, као ни њихови заменици.

На предлог председника, већином гласова **(10 гласова за, један народни посланик није искористио право да гласа), Одбор је утврдио** следећи

Д н е в н и р е д:

 1**.** Покретање поступка за избор председника Комисије за хартије од вредности.

 Пре преласка на рад по утврђеној тачки дневног реда, већином гласова **(10 гласова за, један народни посланик није искористио право да гласа), Одбор је**  усвојио записник са 63. седнице Одбора, која је одржана 11. фебруара 2019. године..

**ПРВА ТАЧКА ДНЕВНОГ РЕДА: Покретање поступка за избор председника Комисије за хартије од вредности.**

 Председник Одбора др Александра Томић подсетила је присутне народне посланике да је Народна скупштина на седници Једанаестог ванредног заседања одржаног 14. фебруара 2019. године, на основу предлога Одбора за финансије, донела Одлуку о престанку функције председника Комисије за хартије од вредности Предрага Дедеића, који је поднео оставку на ту функцију. Имајући у виду да Одбор за финансије, републички буџет и контролу трошења јавних средстава има обавезу да, у складу са чланом 245. став 2. Закона, поднесе Народној скупштини предлог за избор председника Комисије, предлажила је да се упути допис свим посланичким групама са позивом да доставе свој предлогкандидата за председника Комисије до 15. марта 2019. године. Нагласила је да ће Одбор, као овлашћени предлагач, у поступку утврђивања предлога кандидата за председника Комисије организовати разговор са кандидатима, у складу са чланом 203. став 3. Пословника Народне скупштине.

Одборје већином гласова **(10 гласова за, један народни посланик није искористио право да гласа)** усвојио предлог председника Одбора др Александре Томић.

 Седница Одбора је завршена у 9,45 часова.

 Седница је тонски снимана.

 СЕКРЕТАР ПРЕДСЕДНИК

 др Александра Томић